Speis

A Speis is a klaana Raum, dea wos ois Vuarotskauma fia Speisn und Drangln gnutzt wiad.

Meistns is de Speis a Nemraum vo da Kuchl, se kaun owa a im Kölla plaziat sei. A Speis hot Regale, Kistn und Behöta zum Logan vo Lemsmittl und Drangln.

Vua da Moakteifiahrung vom Eiskostn und vo da Gfriatruchn hod praktisch a jeds Haus a Speis ghobt, wei des fia de Vuarotshoitung lemswichtig woa. Heit san Speiskauman wieda a wengal meah gfrogt. Zum aan, zweng da Nostalgie und zum aundan zweng da Vuarotshoitung fia Krisnzeitn.Bundesministerium für Ernährung, Landwirtschaft und Verbraucherschutz: Notvorrat

 Planung und Technik 

A Speis wiad in da Regl auf da Noadseitn vom Haus eigricht, weu so de Wäamestrohlung duach de Sun vahindat wiad. A Vuarotskauma soi meglichst dunkl sein und konstante Temperatuan aufweisen. Hoche Regale suagn fia de entsprechendn Stöflächn.heinze.de Vorratsraum - ein Auslaufmodell? Aus praktischn Grindn is de Speisekauma a Nemraum vo da Kuchl oda si wean im Kölla eigricht. A modeane Speis hod zmindast no an Ventilator eibaut, maungmoi a Klimatechnik.

 Wos glogad wiad 

 Tradizionö 

 Blechkonseavn
 Eimochglasln
 Derrobst
 Eadäpfen, Hüsnfricht, Äpfen
 Soiz, Zugga, Möh, Kafää
 Drickade Schwammal, Kraita usw.
 Gsöchts Fleisch: Schinkn, Speck und graichate Wuascht
 Schmoiz, Essig und Öi
 In a Sur einglegts Fleisch (pökln)
 Eigsaiats Gmias, vo oim Sauakraut oda Guakaln
 Drangln: Wein, Most, Bier, Saftln

 Modean 

 Ois wos in de Gfriatruchn passt
 Konservn olla Oat
 Drangln olla Oat

 Literatua 

 Hildegard Rust: Praktische Vorratshaltung zu Hause. Gefrieren, Haltbarmachen, Lagern. Ratgeber Haushalt, Knürr Verlag, 4. Auflage, 2008. ISBN 3928432176

 Im Netz 
 diemodernespeisekammer.de
 oegeschichte.at Voratshaltung

 Beleg 

Kategorie:Raum (Gebäude)
Kategorie:Kühltechnik